Իշխնձորի ջոկատը ձորաբերանին կտրեց քուրդ խուժանի ճանապարհը: Աղջեն հասկացավ, որ շատ արյուն պիտի թափվի։ Աղջեի գնդակը ձիուց գլորեց Բդրցի քուրդ աղային: Երկու որդիներն ու զինակիցները փորձեցին վիրավոր աղային փրկել: Քիչ անց փոշու մեջ աղայի դիակի կողքին ավելացան որդիներն ու մի քանի հրացանավորներ։ Աղջեի աչքերը սառեցին. իր հայրը գնդակից գալարվեց, հենվեց մեծ քարին՝ կրծքին պահելով հրացանը: Աղջեն ատամները սեղմեց. «Ա՛խ, իմ անուշ հեր...»: Իշխնձորի Սարուխանի որդի տանուտեր Պետրոսի սառած աչքերը որդուն էին որոնում: Նրա հայացքը խրվեց Աղջեի աչքերում, մտավ բիբերի մեջ ու սառեց։